AECC reconeix el treball de l'Agrupació de Gandia per la seua solidaritat
18 abril 2019

## AECC reconeix el treball de l'Agrupació de Gandia per la seua solidaritat18 abril 2019Última actualització: 14 juliol 2025

![](../gestion/img/P1360315---copic.JPG)  
  

Liduvina Gil, regidora delegada de Sanitat i Polítiques Saludables ha comparegut hui en roda de premsa al costat de Sergio Sahuquillo, Coordinador de Juntes Locals d'AECC i Maribel Codina, presidenta d'AECC Gandia, per informar que la Junta Associada de València d'AECC va reconéixer el cap de setmana en un acte celebrat a València mitjançant una menció especial el treball de l'agrupació d'AECC Gandia com l'agrupació local que més ha recaptat de la província amb les diferents activitats que s'organitzen durant l'any en superar els 100.000 €.

**Liduvina Gil**, ha declarat que "_no només volíem amb aquesta roda de premsa reconéixer el treball del col·lectiu gandià sinó felicitar la ciutadania per la seua col·laboració i implicació en totes i cadascuna de les activitats que s'organitzen. Amb aquests diners, d'AECC desenvolupa programes de prevenció, investigació i ajuda per a totes aquelles persones que es veuen afectats per la malaltia_".

Per la seua banda, **Sergio Sahuquillo** va agrair en primer lloc la col·laboració i les facilitats que l'ajuntament aporta perquè l'agrupació local puga desenvolupar tots els seus esdeveniments solidaris. "_Per nosaltres no només és un reconeixement a la Junta Local, és un reconeixement al poble de Gandia que es bolca amb totes les iniciatives. Gandia és una ciutat solidària i gràcies a tota la feina aconseguim estar més a prop dels pacients oncològics i els seus familiars. Tots aquests diners van destinats a millorar les condicions de vida dels malalts i ens permet seguir apostant pels nous projectes d'investigació. Gràcies per ajudar-nos perquè seguim ajudant_".

Finalment, **Maribel Codina** va agrair als voluntaris i socis de l'agrupació així com a l'Ajuntament. "_El nostre treball no és només recaptar fons per seguir investigant. Al llarg de l'any donem suport a les persones afectades pel càncer amb ajuda psicològica i tallers. D'ací a poc temps tindrem una nova seu on atendre a tots_".

[Twittear](https://twitter.com/share)